CELEX: 62010TN0388
Language: mt
Date: 2010-09-06 00:00:00
Title: Kawża T-388/10: Rikors ippreżentat fis- 6 ta’ Settembru 2010 — Productos Derivados del Acero vs Il-Kummissjoni

6.11.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/46
            
         Rikors ippreżentat fis-6 ta’ Settembru 2010 — Productos Derivados del Acero vs Il-Kummissjoni
   (Kawża T-388/10)
   ()
   2010/C 301/73
   Lingwa tal-kawża: l-Ispanjol
   
      Partijiet
   
   
      Rikorrenti: Productos Derivados del Acero, SA (Catarroja, Spanja) (rappreżentanti: M. B. Escuder Tella, J. Viciano Pastor, u F. Palau Ramirez, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni kkontestata, minħabba li l-iskadenza tat-terminu ta’ ħames snin previst għall-preskrizzjoni tal-impożizzjoni ta’ sanzjonijiet fl-Artikolu 25 tar-Regolament Nru 1/2003;
            
         
               —
            
            
               sussidjarjament, fl-ipoteżi fejn it-talba preċedenti ma tintlaqax, tannulla parzjalment id-deċiżjoni kkontestata inkwantu tikkunsidra li Productos Derivados del Acero, SA (PRODERAC) ipparteċipat fi ftehim li jirrestrinġu l-kompetizzjoni speċifikati fl-imsemmija deċiżjoni, kif ukoll tiddikjara li din il-kumpannija ma pparteċipatx fil-prattiki kollużivi li hija akkużata bihom;
            
         
               —
            
            
               sussidjarjament, fl-ipoteżi fejn it-talba preċedenti ma tintlaqax lanqas, tannulla parzjalment id-deċiżjoni kkontestata inkwantu tnaqqas il-multa imposta fuq Productos Derivados del Acero, SA (PRODERAC) b’25 % biss, u tiddikkjara li din il-kumpannija hija eżentata mill-multa skont il-Linji Gwida dwar il-multi tal-2006 minħabba li ġie stabbilit in-nuqqas ta’ kapaċità kontributtiva tagħha;
            
         
               —
            
            
               sussidjarjament, fl-ipoteżi fejn it-talba preċedenti ma tintlaqax lanqas, tannulla parzjalment id-deċiżjoni kkontestata inkwantu tnaqqas il-multa imposta fuq Productos Derivados del Acero, SA (PRODERAC) b’25 % biss, u tnaqqas il-multa b’75 % mill-ammont tagħha.
            
         
               —
            
            
               tikkundanna l-Kummissjoni għall-ispejjeż.
            
         
      Motivi u argumenti prinċipali
   
   Id-deċiżjoni kkontestata f’dan il-każ hija l-istess bħal dik fil-Kawża T-385/10, ArcelorMittal Wire France et vs Il-Kummissjoni.
   Insostenn tar-rikors tagħha, ir-rikorrenti tinvoka l-motivi segwenti:
   
               (1)
            
            
               Motiv preliminari: preskrizzjoni tal-impożizzjoni ta’ sanzjonijiet. F’dan ir-rigward, ir-rikorrenti ssostni li l-impożizzjoni ta’ sanzjonijiet għal prattiki kollużivi hija preskritta wara ħames snin li jibdew jiddekorru mill-aħħar att istruttorju li jkun sar, u li sa mid-data finali tal-akkordju, id-19 ta’ Settembru 2008, u tad-dikjarazzjoni tal-oġġezzjonijiet, it-30 ta’ Settembru 2008, il-preskrizzjoni ma ġietx interrotta.
            
         
               (2)
            
            
               Applikazzjoni żbaljata tal-Artikolu 101 TFUE, tal-Artikolu 53 tal-Ftehim ŻEE u tal-ġurisprudenza tal-qrati Komunitarji dwar l-imsemmija artikoli, sa fejn:
               
                           —
                        
                        
                           ir-rikorrenti ma mmanifestatx espressament il-volontà tagħha li tipparteċipa fil-ftehim u prattiki miftiehma, u din il-volontà ma tistax tiġi dedotta b’mod taċitu minn ċirkustanzi oħra;
                        
                     
                           —
                        
                        
                           ir-rikorrenti tbiegħdet manifestament u pubblikament mill-ftehim kollużivi, sa fejn il-parteċipazzjoni tagħha għal laqgħat ma influwenzatx l-aġir kummerċjali tagħha. F’dan ir-rigward, in-nuqqas ta’ eżekuzzjoni tal-ftehim kollużivi hija l-prova li l-parteċipazzjoni għal-laqgħat ma kellhiex influwenza fuq l-aġir tagħha fis-suq.
                        
                     
         
               (3)
            
            
               Applikazzjoni żbaljata tal-punt 35 tal-Linji Gwida dwar il-multi tal-2006, minħabba applikazzjoni b’analoġija ħażina tal-evalwazzjoni tad-“danni serji u irreparabbli” fil-kuntest tal-miżuri provviżorji.